Objavljen je 3. javni poziv LAS Po poteh dediščine od Turjaka do Kolpe

Lokalna akcijska skupina (LAS) Po poteh dediščine od Turjaka do Kolpe je objavila 3. javni poziv za pridobitev nepovratnih sredstev iz programa LEADER/ CLLD.

Na javni poziv lahko prijavite projektne predloge, ki uresničujejo ukrepe iz Strategije lokalnega razvoja LAS in ki:

- krepijo znanja, spretnosti in podjetnost;

- dvigujejo kakovost življenja;

- varujejo in ohranjajo naravo ter okolje;

- krepijo lokalno samooskrbo;

- ohranjajo in predstavljajo kulturno dediščino;

- povečujejo in izboljšujejo kakovost ponudbe na področju trajnostnega turizma.

**Razpisanih je 530.703,80 EUR iz Evropskega kmetijskega sklada za razvoj podeželja (EKSRP):**

**•** Za projekte investicijske narave se nameni 400.000,00 EUR, najvišji znesek javne podpore za projekte investicijske narave je 80.000 EUR.

• Za projekte neinvesticijske narave se nameni 130.703,80 EUR, najvišji znesek javne podpore za projekte neinvesticijske narave je 50.000 EUR.

Stopnja javne podpore posameznega projekta znaša 80 % upravičenih stroškov projekta, razen za naložbe oziroma investicije v gradnjo, pridobitev, vključno z zakupom ali izboljšanjem nepremičnin ter kmetijsko mehanizacijo znaša 65 % upravičenih stroškov naložbe v okviru projekta.

Na javni poziv se lahko prijavijo fizične ali pravne osebe (kmetje, podjetja, društva, javni zavodi,…) s sedežem oz. stalnim bivališčem na območju LAS.

**Rok za prijavo na 3. javni poziv je 30. 5. 2025.**

Prijava na javni poziv je možna v fizični obliki ali preko aplikacije za vnos vlog.

Delavnice v okviru 3. javnega poziva LAS PPD bodo potekale:

| **DATUM** | **URA** | **LOKACIJA** |
| --- | --- | --- |
| 10. 4. 2025 | 17.00 | Rokodelski center Ribnica, Cesta na Ugar 6, 1310 Ribnica |
| 11. 4. 2025 | 9.00 | Turistični kompleks jezero Kočevje, Trdnjava 3, 1330 Kočevje |
| 15. 4. 2025 | 9.00 | Mala sejna soba Občine Sodražica, Trg 25. maja 3, 1317 Sodražica |
| 16. 4. 2025 | 16.00 | Sejna soba Občine Dobrepolje, Videm 35, 1312 Videm-Dobrepolje |
| 23. 4. 2025 | 17.00 | Delavnica vnosa vloge v aplikacijo DRSP **preko videokonference orodja ZOOM** |

Delavnice so namenjene širši zainteresirani javnosti. Za lažjo organizacijo delavnic vas prosimo, da se predhodno prijavite po e-pošti: [info@las-ppd.si](mailto:info@las-ppd.si). V kolikor vam termin delavnice v vašem kraju ne ustreza, se lahko udeležite delavnice v drugem kraju.

Več informacij o javnih pozivih na [www.las-ppd.si](http://www.las-ppd.si) ali po telefonu: 01/620 84 70.

Vodilni partner LAS Po poteh dediščine od Turjaka do Kolpe

RC Kočevje Ribnica d.o.o.